Diari Oficial de la Generalitat Valenciana


Sumari del DOGV 1503, del 13-03-1991 (1991/820595)

RESOLUCIÓ d'1 de març de 1991, del Secretari General de la Presidència de la Generalitat Valenciana, per la qual s'ofereixen beques per fer pràctiques professionals de ràdio i televisió
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   1503

Data del DOGV
:   13-03-1991

Secció del DOGV
:   ALTRES DISPOSICIONS

Número del document
:   1991/820595


Data del document
:   01-03-1991

Organisme emissor
:   Presidència de la Generalitat

Tipus de document
:   Resolució

Resolució d'1 de març de 1991, del Secretari General de la Presidència de la Generalitat Valenciana, per la qual s'ofereixen beques per fer pràctiques professionals de ràdio i televisió.  
La Presidència de la Generalitat Valenciana, en el marc de la política dirigida a la millora i l?especialització dels professionals de la informació, en l?àrea de la ràdio i la televisió, ofereix beques per tal que els joves puguen accedir al terreny de les pràctiques professionals.  
L'anterior actuació es troba recollida en els objectius i activitats del Programa de ràdio i televisió dels pressuposts de la Generalitat Valenciana per a l'any 1991. De la mateixa manera, és conseqüent amb la Llei 4/1983 de la Generalitat Valenciana, de 23 de novembre, d'Us i Ensenyament del Valencià, en el títol tercer; com també amb l'Acord del Govern Valencià, de 12 de març de 1990, sobre el pla triennal per a la promoció de l?us del valencià a la Comunitat Valenciana.  
Vist que hi ha prou consignació pressupostària en el Pressupost de la Generalitat Valenciana per a l?exercici de 1991.  
Ateses les facultats que cm confereix el Decret 162/87, de 7 d'octubre, pel qual s'aprova el Reglament Orgànic i Funcional de la Presidència, resolc:  
1. Oferir 56 beques per a fer pràctiques professionals en ràdio i televisió.  
2. Aprovar les bases que s'adjunten, que han de regir l?oferiment.  
3. L'import de les beques serà finançat amb càrrec a la línia 403/000/91 del Programa 462.20 del Pressupost de la Generalitat Valenciana per a 1991, per una quantia màxima de dotze milions sis-centes mil (52.904.755) pessetes.  
València, 1 de març de 1991.   
El Secretari General:   
Rafael Ferrer i Fombuena.  
Bases per a l?oferiment de 56 beques per realitzar pràctiques professionals en ràdio i televisió  
1. Objecte  
Les beques tenen per objecte la formació complementària i l'especialització de joves professionals de la ràdio i la televisió, en els serveis públics de radiodifusió i televisió a la Comunitat Valenciana.  
2. Nombre i classe de beques  
S'ofereixen 56 beques distribuïdes en les classes següents:  
Classe PE: Destinada a periodistes per a la realització de pràctiques en el sentit més polivalent del terme, és a dir, capaços d'exercir indistintament les activitats de redacció, de locució, de comentarista i d'edició o d'emissió.  
Classe RF: Per a pràctiques de control de so i tècnics de radiodifusió, per a la realització de pràctiques de producció, transmissió i manteniment d'equips i també les funcions pròpies d'especialista de so i control.  
Classe TE: Tècnics electrònics per a la realització de pràctiques de manteniment i control tècnic dels equips de televisió.  
Classe OC: Operadors de càmera i reporters, en el sentit més polivalent del terme, és a dit, per a treballar amb càmeres de vídeo fixes o portàtils, en exteriors o en estudi, o amb mitjans de producció electrònica lleugera (ENG).  
Classe OE: Operador d'equips, per a fer pràctiques d'enregistrament, d'edició i de reproducció de programes de televisió.  
Classe DO: Documentalista per a fer pràctiques de documentació en televisió.  
Classe OS: Operadors de so, per a fer pràctiques d'enregistrament i reproducció de so, en estudi o en exterior, muntatge i mescla de bandes sonores i sonorització de programes de televisió.  
Classe AR: Ajudant de realització, per a fer pràctiques de realització de programes de televisió.  
Classe DL: Dinamitzador/a lingüístic/a per a la utilització del valencià en els mitjans de comunicació.  
La Direcció General de Mitjans de Comunicació Social establirà el nombre de beques per classe, a la vista de les sol·licituds presentades i de les disponibilitats dels mitjans de comunicació on han de realitzar-se les pràctiques, sent adjudicades les beques per l'Il·lm. Sr. Secretari General de la Presidència, en virtut de la delegació conferida pel Decret 4/88, del President de la Generalitat Valenciana.  
3. Dotació, durada i pagament de les beques  
Les 56 beques de pràctiques estaran dotades cadascuna amb 45.000 pessetes brutes mensuals, incloent-hi una assegurança d'assistència medica als becaris.  
El període d'aprofitament de la beca per cadascun dels beneficiaris no podrà excedir de cinc mesos.  
L'import de les beques es destinarà mensualment, amb el certificat previ del Director del mitjà o del centre on els becaris realitzen les pràctiques.  
4. Titulació exigida  
Els aspirants hauran d'estar en possessió de la titulació que a continuació s'expressa, segons la classe de beca que sol·liciten:  
Classe PE: títol de llicenciat en Ciències de la Informació o acreditament de ser estudiant de 2n. cicle de dita especialitat universitària o titulació universitària superior amb formació complementària en periodisme i/o mitjans àudio-visuals o informatius.  
Classe RF, TE, OE i OS: Títol de FP2 (Imatge i So o Electrònica).  
Classe (OC, AR: títol de FP2 (Imatge i So).  
Classe DL: títol de llicenciat en Filologia Valenciana.  
Classe DO: Títol superior universitari, amb formació complementària en documentació, banc de dades, informatització de la documentació o biblioteconomia.  
L'acreditació d'experiència en escoles o tallers àudio-visuals dels ajuntaments, serà títol suficient per a l'aprofitament d'aquestes beques, a excepció de les de classe PE, DL i DO.  
Tota titulació superior a l'exigida per a cada classe de beca i que faculte el candidat per a exercir-ne les tasques corresponents, serà vàlida a efectes de compliment dels requisits que estableix aquesta base.  
5. Condicions generals  
Serà condició general haver obtingut el títol a què fa referència la base anterior en els darrers cinc anys. Els candidats a les beques han d'estar disposats a residir a qualsevol localitat de la Comunitat Valenciana, i a assistir i participar en els programes de treball que s'establesquen, per a la qual cosa caldrà garantir en cada cas la compatibilitat de la pràctica de les beques amb activitats laborals regulars.  
6. Mèrits preferents  
Hom considerarà mèrits preferents:  
Amb caràcter general, el coneixement de les dues llengües oficials de la Comunitat Valenciana. En el cas de les beques Classe DO, AR i PE, hom considerarà mèrit preferent l'acreditació del coneixement escrit de valencià.  
Ser menor de 30 anys. El currículum acadèmic. Els mèrits que s'adduesquen hauran de ser acreditats, mitjançant compulsa, en el moment de presentació de sol·licituds.  
Tindran preferència els sol·licitants que no hagen tingut aprofitament de cap beca semblant a la sol·licitada i aquells que no tinguen relació laboral remunerada.  
7. Procés de selecció  
Les beques seran adjudicades per Resolució del Secretari General de la Presidència de la Generalitat, a la vista de la proposta de la comissió avaluadora, de la qual formaran part les persones següents:  
El Director General de Mitjans de Comunicació Social, o persona en què delegue, que n'assumirà la Presidència.  
Un representant de la Direcció General de Mitjans de Comunicació Social.  
Un representant de la Conselleria de Cultura, Educació i Ciència.  
Quatre membres, designats respectivament per les entitats següents:  
- Un representant de TVV  
- Un representant de RAV  
- Un representant de TVE-CV  
- Un representant de RNECV  
El Secretari General Administratiu de la Presidència, o persona en què delegue, que en serà, alhora, el Secretari.  
Els membres de la comissió podran ser assessorats pel personal tècnic o professional que consideren necessari, que podrà assistir amb veu però sense vot. La Direcció General de Mitjans de Comunicació Social podrà nomenar assessor representant del professorat dels Instituts de Formació Professional, especialment de la branca d'Imatge i So.  
La comissió es reunirà dins dels 15 dies següents a l'acabament del termini de presentació de sol·licituds, i podrà convocar a tots aquells aspirants que considere oportú, per comprovar, mitjançant entrevista, els aspectes dels mèrits adduïts que crega d'interés.  
En la Resolució d'adjudicació s'especificarà la destinació dels becaris.  
Es constituirà una borsa de reserva amb els aspirants a beques de pràctiques que, tot havent superat la selecció, no resulten adjudicataris de les beques.  
La Presidència de la Generalitat es reserva la facultat de deixar deserta, totalment o parcial, l'adjudicació de les beques convocades, tot reservant-se la facultat d'interpretar el contingut d'aquestes bases.  
8. Formalització de les sol·licituds  
Els impresos de sol·licitud estaran a disposició de les persones interessades en la Secretaria General Administrativa (Registre General) de la Presidència de la Generalitat Valenciana (Palau de Castellfort. c/ Juristes, 16-18). Els candidats hauran de presentar-los en el Registre General de la Presidència o trametre'ls per qualsevol de les formes que estableix l'article 66 de la Llei de Procediment Administratiu, emplenats juntament amb fotocòpia compulsada del DNI i currículum, segons qüestionari adjunt als impresos. No s'acceptarà cap currículum vitae que no s'adapte a aquest qüestionari.  
Els sol·licitants hauran de manifestar la seua disponibilitat a residir en qualsevol localitat on hi haja serveis públics de ràdio i TV a la Comunitat Valenciana.  
El termini de presentació de sol·licituds serà de quinze dies hàbils a partir de l?endemà de la publicació de la convocatòria en el Diari Oficial de la Generalitat Valenciana.  
9. Tutoria  
1. Durant el període d'aprofitament de les beques, la Direcció General de Mitjans de Comunicació Social exercirà les funcions de tutoria dels beneficiaris d'aquestes, i podrà verificar les activitats realitzades pels becaris, directament o mitjançant informes emesos pels directors dels centres on els becaris realitzen les pràctiques.  
2. La Direcció General de Mitjans de Comunicació Social podrà modificar les destinacions dels beneficiaris, quan s'estime convenient que els becaris diversifiquen les pràctiques a fer, d'acord amb els directors dels centres on hagen de ser destinats i amb els recursos de què hi disposen.  
10. Incidències i incompliment  
La Direcció General de Mitjans de Comunicació Social resoldrà les incidències que es produesquen durant el període d'aprofitament de les beques.  
En el cas d'incompliment pel becari de les funcions pròpies, la Direcció General abans esmentada podrà acordar la revocació de la beca, comptant amb l'informe previ del responsable del centre o mitjà on estiga destinat, i amb audiència de la persona interessada.  
Davant les incidències, renuncies, abandons o incompliments que deixen vacants una beca, es procedirà a cobrir aquesta segons l?ordre establert en la borsa de reserva que resultant del procés de selecció.  
ANNEX I  
Sol·licitud de beca  
   
amb domicili a carrer , núm   
amb DNI núm. , expedit a   
amb data , en nom propi, coneixedor  
de la Resolució publicada en el DOGV núm.   
de data , pel qual la Presidència de la Generalitat  
convoca 56 beques per a fer pràctiques professionals en ràdio i televisió, assabentat de les condicions establertes en les Bases, em compromet d'acceptar-les i d'assistir i participar plenament en els programes de treball que siguen establerts, en cas d'ésser-ne adjudicatari, i declare que totes les dades acadèmiques i professionals assenyalades en el qüestionari són certes.  
Lloc, data i signatura  
El Sr. Director General de Mitjans de Comunicació Social  
Qüestionari - Currículum  
Sol·licitud de beca  
Classe   
Nom Cognoms   
Localitat Adreça   
Codi postal Telèfon/s   
Data naixement DNI   
Titulació oficial Centre docent i data d'expedició  
   
   
   
   
   
   
Altres titulacions Centre docent i data d'expedició  
   
   
   
   
Cursos d'especialització relacionats amb la beca sol·licitada  
   
   
   
   
Altres mèrits i/o experiència professional  
(Expedient acadèmic, cursets, seminaris, etc.)  
   
   
   
   
   
   
   
   
Acreditació de coneixement escrit del valencià  
(per a les beques DO, AR i PE)  
Títol Centre i data d'expedició